Fibernet Internet og TV-pakke

AB Lærkevej 4-6 har sammen med Ørnegården, Lærkenborg og Glentehus gennem de sidste par år arbejdet på at få indlagt fibernet i alle ejendommene i karreen omkring kirken. Ønsket har været at finde frem til en løsning der kan bringe vores forening helt i front hvad angår hurtigt, billigt og fremtidssikret internet og TV. Leverandøren som er blevet valgt hedder Parknet og er en non-profit forening som allerede har mange ejer- og andelsforeninger i området omkring karreen. Vi får vores backbone (fibernet) fra Ørnegården, som så bliver trukket igennem vores kælder over til Lærkenborg.

Omkostningerne til at få det installeret i ejendommen har bestyrelsen allerede godkendt. Installationen foregår via kælderen fra Ørnegården til AB Lærkevej 4-6, og vi har derved opnået nogle gode priser da gravearbejdet går ind til Ørnegården. Det har derfor kun kostet foreningen 60.000 DKR.

Dernæst kommer omkostninger til at sikre installationer i alle lejlighederne. Hertil har vi de eksisterende føringsveje i de to opgange hvor vi kan få trukket nye pds (internet kabler) samt Coax kabler (TV kabler). Yousee ejer desværre de gamle kabler og de må derfor ikke bruges. Vi har dog fået et super godt tilbud fra Make:Net som er et installatørfirma, som specialiserer sig i netop dette og samarbejder tæt med Parknet. De vil installere nye Rackskabe i vores kælder, som vil forbinde fiber fra parknet og internet kabler og tv kabler så de kan videreføres op i alle lejligheder. Dette gøres kort fortalt vha nogle omformere, der laver lyssignalet om til internet og tv ☺

**Beslutningen der skal træffes på denne ekstra ordinære generalforsamling er hvorvidt vores andelsforening ønsker en kollektiv aftale på både fibernet og TV.**

En kollektiv aftale betyder at alle andele tilslutter sig både fibernet og TV og dermed at den nuværende aftale med YouSee kan opsiges. Alle skal dermed betale 50kr om måneden for internet og 68kr for den lille tv pakke. Denne tv pakke kan man selv justere op, hvis man gerne vil have flere kanaler. Beløbet vil blive opkrævet sammen med huslejen. Oveni denne aftale skal hver andel selv bekoste at få lagt fibernet ind i hver lejlighed. Dette er en engangsudgift på 3562kr og bestyrelsens anbefaling er at udgiften fordeles ud på ca 9 mdr og hæves som en del af huslejen. Efter de 9 mdr forsvinder udgiften fra huslejeopkrævningen. De 3562kr kan ligges oveni eventuelle øvrige forbedringer med en afskrivelse på 10 år.

Beregninger for både fibernet, TV samt installation sammenholdt med de nuværende udgifter til hhv YouSee antennebidrag og internet kan ses i nedenstående udregninger. Udgiften er dog tilbage betalt på ca. 9 måneder. *Se de vedlagte udregninger:*

**Beslutningen om en kollektiv aftale kan træffes ved simpelt flertal, men bestyrelsen håber at alle vil stemme for dette forslag og dermed fremtidssikret vores andelsforening i forhold til fremtidige internet løsninger.**

|  |  |
| --- | --- |
| *YouSee grundpakke priser pr Lejl. Pr måned* |  |
| Antennebidrag | 120kr |
| TV grundpakke | 128kr |
| Internet grundpakke 50Mbit/10Mbit upload | 249kr |
| Total: | 497kr |
|  |  |
| *Parknet grundpakke priser pr. Lejl. Pr måned* |  |
| Internet kollektiv/individuel 200Mbit-1000Mbit/samme i upload | 50kr/65kr |
| TV lille pakke Kollektiv/individuel | 68kr/83kr |
| Total: | 118kr/148kr |
|  |  |
| Besparelse på Parknet fremfor yousee pr. Måned | 497-118= 379kr |
|  |  |
| Makenet videreinstallation fra Parknets forsyning i kælder til lejl. | 3562kr pr. Lejl. |
| Tilbagebetalingstid på dette ved skift til Parknet er | 3562÷379=  Ca. 9 måneder |
|  |  |
|  |  |
| *Yousee mellempakke priser pr lejl. Pr måned* |  |
| Lille Tillægspakke "mellempakke" TV | 210kr |
| TV grundpakke (kun 10 kanaler mere) | 128kr |
| internet mellempakke 100Mbit/20Mbit | 299kr |
| Antennebidrag | 120kr |
| Total: | 757kr |
|  |  |
| *Parknet mellempakke priser pr. Lejl. Pr måned* |  |
| TV Mellempakke (hele 14 kanaler mere) | 216kr |
| Internet kollektiv/individuel 200Mbit-1000Mbit/samme i upload | 68kr/83 |
| Total: | 284kr/299 |
|  |  |
| Besparelse på parknet frem for Yousee pr. Måned | 757-284=473kr |
|  |  |
| Makenet videreinstallation fra parknets forsyning i kælder til lejl. | 3562 kr pr. Lejl. |
| Tilbagebetalingstid på dette ved skift til Parknet er | 3562÷473= 7,5 måneder |
|  |  |